Ku endliwile matshalatshala ku tiyisisa ku landzeleriwa no sirheleriwa ka timfanelo leti hi ku tirhisa Vumbiwa, Nhlengeletano wa Tiimfanelo ta Nwana wa 1990 lowu sayiniweke hi Afrika Dzonga hi Hukuri 1993 no lulamisiwa hi Khotavuxika 1995 na milawu yo hambana leyi fambelanaka na timfanelo ta vana. Ku yisa emahlweni tiphurojeke na minongonoko yi tumbuluxiwile ku kombisa ku biha ka ku xanisiwa ka vana, kambe xiyimo xa nyanya loko masiku ya ya emahlweni ngopfu-ngopfu ku xanisiwa hi swa masangu na ku hunisiwa. Ku na minhlangano leyi lwaka na ntolovelo lowu kambe ku ya hi tinhlayo vaxanisi va milandzu leyi a va voniwi nandzu hikwalaho ko pfumaleka ka vumbhoni. Leswi swi thatheriwa hi siwiyimo swa ikhonomi na mahanyelo loko vana va hakeriwa ku endla leswaku va nga vulavuli. Kambe hambi swi ri tano mfumo wu nyikile Valamuri hi ku landza xiyenge xa 70A xa Nawu wa 51 wa Mafambisele ya Vugevenga wa 1951 tanihi laha wu hundzuluxiweke hi kona ku pfuneta timbhoni ta vana?